
МэшбащIэ Исхьэкъ УФ-м и Жылагъуэ палатэм ягъакIуэ
Адыгей. Республикэм и Жылагъуэ палатэм и зэIущIэм Адыгейм къыбгъэдэкIыу УФ-м и Жылагъуэ палатэм кIуэнур къыщыхахащ. Псоми зэдэарэзыуэ апхуэдэ дзыхь ирагъэзащ Адыгейм и цIыхубэ тхакIуэ МэшбащIэ Исхьэкъ.
МэшбащIэм и пщэрылъхэр зыщхьэщихащ икIи дызэрыт илъэсым и кIэ пщIондэ АР-м и Жылагъуэ палатэм и унафэщI къалэнхэр Ачмыз Къазбэч игъэзэщIэнущ.
МэшбащIэ Исхьэкъ 1931 гъэм накъыгъэм и 28-м Краснодар крайм хыхьэ Успенскэ районым и Урып къуажэм къыщалъхуащ. «Лъэпкъхэм я зэныбжьэгъугъэ», «Хэкум деж щиIэ фIыщIэм папщIэ» IV нагъыщэ орденхэр, «Мамырыгъэм и бэнакIуэ» дыщэ медалыр къыхуагъэфэщащ, СССР-м, Урысейм, Адыгейм я къэрал саугъэтхэм я лауреатщ, нэгъуэщI дамыгъэ лъапIэхэри иIэщ. МэшбащIэм и Iэдакъэ къыщIэкIащ бзэ зэмылIэужьыгъуэ куэдхэмкIэ щызэрадзэкIа тхылъхэр.
ПсыжапIэхэр ягъэкъабзэ
Адыгейм Чичерин, Чехрак псыхэм я псыбэкъухэр гъэкъэбзэн щыщIадзащ икIи лэжьыгъэр гъатхэпэм и кIэм яухыну я мурадщ. ПсыжапIэхэр зыхуей хуэгъэзэным сом мелуан 38-м щIигъу хухахащ.
Урысей МЧС-м и управленэ нэхъыщхьэу Адыгейм щыIэм и унафэщIым и къуэдзэ Абрэдж Къаплъэн зэрыжиIамкIэ, гъатхэ псы уэрым и зэран лэжьыгъэм емыкIыным, щытыкIэ къызэрымыкIуэ къэмыгъэхъуным ехьэлIа нэгъуэщI Iуэхугъуэхэри ирагъэкIуэкI.
Домбейхэр къашэ
Къэрэшей-Шэрджэс. WWF-мрэ «Кавказ Ищхъэрэм и курортхэр» ОАО-мрэ хэту КъШР-м и Теберда заповедникым къаша домбейхэр (зубр) щIыпIэм есащ икIи щаIыгъ вольерхэм къикIыурэ щIыуэпсым хуиту зыщаплъыхь.
Заповедникым и унафэщI Джуккаев Таулан зэрыжиIэмкIэ, илъэс 40 хъуауэ, апхуэдэ псэущхьэхэм щIэуэ зыри къыхагъэхъуатэкъыми, Iуэхум зэгъэтIылъэкI имыIэу яужь ихьащ. Къыхалъхьа проектыр пхагъэкIын папщIэ я ныбжькIэ зэщхьэщыкIыу 10 кърашэлIащ. 2013 гъэм и ахэр хуиту щIыуэпсым хаутIыпщ-хьащ.
Апхуэдэу щытми, заповедникым и унафэщIхэм зытетыпхъэ пщалъэр къалъытэу, ветеринар цIэрыIуэхэм я чэнджэщхэр къагъэсэбэпу щIы-пIэм ахэр зэрыхагъэзэгъэным яужь итщ, Iус зэхэлърэ мэкъукIэ ягъашхэ.
УЭРДОКЪУЭ Женя.
